CELEX: 42020D0400
Language: bg
Date: 2020-03-11 00:00:00
Title: Решение (ЕС) 2020/400 на представителите на правителствата на държавите членки от 11 март 2020 година за назначаване на генерален адвокат в Съда на Европейския съюз

16.3.2020   
               
               
                  BG
               
               
                  Официален вестник на Европейския съюз
               
               
                  L 79/1
               
            
         РЕШЕНИЕ (ЕС) 2020/400 НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ ЧЛЕНКИ
         от 11 март 2020 година
         за назначаване на генерален адвокат в Съда на Европейския съюз
         ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ — ЧЛЕНКИ НА ЕВРОПЕЙСКИЯ СЪЮЗ,
         като взеха предвид Договора за Европейския съюз, и по-специално член 19 от него,
         като взеха предвид Договора за функционирането на Европейския съюз, и по-специално членове 253 и 255 от него,
         като имат предвид, че:
         
                     (1)
                  
                  
                     В съответствие с членове 7 и 8 от Протокол (№ 3) относно статута на Съда на Европейския съюз и предвид смъртта на г-н Yves BOT в Съда следва да бъде назначен един генерален адвокат за остатъка от мандата на г-н Yves BOT, а именно до 6 октомври 2024 г.
                  
               
                     (2)
                  
                  
                     За освободената длъжност беше предложена кандидатурата на г-н Jean RICHARD DE LA TOUR.
                  
               
                     (3)
                  
                  
                     Комитетът, създаден с член 255 от Договора за функционирането на Европейския съюз, даде становище относно годността на г-н Jean RICHARD DE LA TOUR да упражнява функциите на генерален адвокат в Съда,
                  
               ПРИЕХА НАСТОЯЩОТО РЕШЕНИЕ:
         
            Член 1
            Г-н Jean RICHARD DE LA TOUR се назначава за генерален адвокат в Съда за периода от 23 март 2020 г. до 6 октомври 2024 г.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
         
         
            Съставено в Брюксел на 11 март 2020 година.
            
               
                  Председател
               
               M. CLAUSS